Oficialusis leidinys L 175 , 19/06/1998 p. 0009 - 0010



Komisijos reglamentas (EB) Nr. 1266/98 1998 m. birželio 18 d. iš dalies keičiantis Reglamentą (EB) Nr. 966/97 dėl šaldytos galvijų plonosios diafragmos, klasifikuojamos pagal KN 02062991 kodą, importo tarifinės kvotos atidarymo ir administravimo EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl lengvatų, numatytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo [1], ypač į jo 1 straipsnio 1 dalį, kadangi Komisijos reglamentas (EB) Nr. 996/97 [2] su paskutiniais pakeitimais, padarytais Reglamentu (EB) Nr. 260/98 [3], nustato išsamias 1500 tonų šaldytos plonosios diafragmos importo kvotos taikymo taisykles daugiamečiu pagrindu; kadangi turėtų būti patikslinti autentiškumo pažymėjimų pildymo būdai ir papildyta su pažymėjimais susijusiose importo licencijose nurodytina informacija; kadangi tam tikri galimų operatorių tinkamumo kriterijai turėtų būti patikslinti ir suderinti su kitų importo sistemų kriterijais; kadangi šiame reglamente numatytos priemonės atitinka Galvijienos valdymo komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 996/97 iš dalies pakeičiamas taip: 1. 2 straipsnis keičiamas taip: "2 straipsnis 1. Importuojant 1 straipsnio 3 dalyje minimus mėsos kiekius turi būti pateikiama importo licencija. 2. Paraiškose licencijoms gauti ir pačiose licencijose turi būti nurodyta ši informacija: a) 8 skyriuje – kilmės šalis; b) 20 skyriuje – nors vienas šių įrašų: - Músculos del diafragma y delgados [Reglamento (CE) no 996/97] - Mellemgulv (forordning (EF) nr. 996/97) - Saumfleisch (Verordnung (EG) Nr. 996/97) - Διάφραγμα [κανονισμός (ΕΚ) αριθ. 996/97] - Thin skirt (Regulation (EC) No 996/97) - Hampe [règlement (CE) no 996/97] - Pezzi detti "hampes" [regolamento (CE) n. 996/97] - Omloop (Verordening (EG) nr. 996/97) - Diafragma [Regulamento (CE) n.o 996/97] - Kuveliha (asetus (EY) N:o 996/97) - Mellangärde (förordning (EG) nr. 996/97). 3. Importo licencijos baigia galioti birželio 30 d. po išdavimo datos." 2. 3 straipsnis papildomas šia 4 dalimi: "4. Originalas ir jo kopijos gali būti atspausdintos arba parašytos ranka. Pastaruoju atveju jos turi būti užpildytos juodu rašalu spausdintinėmis raidėmis". 3. 5 straipsnio 3 dalies žodžiai "minimi 11 straipsnio 1 dalyje" išbraukiami. 4. 7 straipsnio a punktas keičiamas taip: "a) importo licencijų pareiškėjai turi būti fiziniai arba juridiniai asmenys, kurie paraiškos pateikimo momentu konkrečios valstybės narės kompetentingoms institucijoms privalo įrodyti, kad jie bent vieną kartą per paskutinius 12 mėnesių vykdė prekybą galvijiena su ne valstybėmis narėmis; jie privalo būti įregistruoti nacionaliniame PVM mokėtojų registre." 5. 7 straipsnio c ir d punktai panaikinami. 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. birželio 18 d. Komisijos vardu Franz Fischler Komisijos narys [1] OL L 146, 1996 6 20, p. 1. [2] OL L 144, 1997 6 4, p. 6. [3] OL L 25, 1998 1 31, p. 42. --------------------------------------------------